da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da da da da da da da da da da da da da da et da da da nb de nds gd et sv az de da de da da de ro da da nds da da de da da et da da da da da da da da da da da da da da da da da da da da da da da da da da da da en da da da da pl da sv da de da en da da da da da es da da da da da da da da da da da da da en it sv en sv de da da de en nl en da eo en en en en de de fr ru sl fr da en en it en fr en da ca en da it da da en et es en en en sv sv da sv en en en da de en sv sv de en fr da en da ja de da lt nb da fr it nb en en en nb eu da da sv da de et et it pt da da de en en en da da da da en fi ru en en en en de en en en en pt en en en de en nl en nb da fr fr en nb cs nb da sv pl nl en pl la da da en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Guide: Vælg gode æblesorter | ISABELLAS
Vælg en god æblesort (oversigt over æblesorter)
foto af redaktionen, Marian Haugaard Steffensen, Jytte Boch og Columbus Leth.
Æblet er nærmest en nationalfrugt herhjemme, hvor klimaet passer fint til det, og alene af spiseæbler findes der tusindvis af æblesorter.
Når du drømmer om at plante et æbletræ, er der flere ting at tænke over. Forskellige æblesorter har meget at sige i forhold til hvad det er for en slags frugt du får ud af det. Hvis ikke du allerede har et yndlingsæble, så er det værd at tænke over flere ting ud over selvfølgelig, at du skal elske smagen.
Her får du først vejledning i det du skal tænke over, og længere nede kommer der en masse forskellige forslag til æblesorter som er gode på hver sin måde, og nederst, får du en boks med de mest almindelige danske sorter – sorteret – alfabetisk.
Der er nok at vælge imellem, hvis du gerne vil prøve en gammel æblesort i haven. For at indkredse feltet lidt kan du starte med at beslutte, om du er ude efter et rent spiseæble, et rent madæble eller et æble, som kan bruges til begge dele. Har du mulighed for at opbevare frugten til hen på vinteren, kan holdbarhed efter plukning også stå på tjeklisten. Går du efter det mere eksotiske, har nogle af de gamle sorter en usædvanlig smag med krydrede nuan-cer af fx stikkelsbær, melon, muskat, stjernefrugt eller hasselnød.
Vælge sorter, der kan bestøve hinanden
Ud over smagen er det vigtigt at tænke på bestøvning for at sikre frugtsætningen. Æbletræer kræver bestøvning af et andet æbletræ, og er der ikke et bestøvertræ i nærheden, må man selv plante et. Dog er æbletræet et af de mest almindelige frugttræer herhjemme, så der er god sandsynlighed for, at der findes et i nærheden.
Tænk også på sygdomme og æbletræets størrelse
Endnu et aspekt er træets modstandsdygtighed over for sygdomme, som for æbletræets vedkommende især er skurv, æblemeldug og frugttræskræft. Sidst, men ikke mindst er træets størrelse selvfølgelig værd at overveje, afhængigt af hvor meget plads du har i haven. Her spiller både sort og grundstamme ind. Æbletræer formeres ved podning på en grundstamme, som har afgørende indflydelse på træets senere udvikling i forhold til bl.a. dets vækst og størrelse, resistens mod sygdomme og frugtbarhed.
Æblet, Malus, hører til rosenfamilien og omfatter ca. 35 navngivne arter foruden de talrige sorter. Det findes vildt-voksende mange steder i verden, og historisk dukker det op i fund af æblerester på bopladser fra 6.500 år f.Kr. og herhjemme i fund af æblerester fra sten- og bronzealderen.
Dyrkning og forædling af æblesorter ser ud til at være begyndt i oldtiden i Grækenland og Rom, hvorfra det siden bredte sig. Til Danmark nåede æbledyrkning i middelalderen, hvor munke i klostre begyndte at dyrke æbletræer, og siden bredte det sig til frugthaver rundtomkring i landet.
I 1800- og 1900-tallet tog det virkelig fart med at udvikle nye sorter rundtomkring. Fra England kom bl.a. ’ Cox’s Orange’ (1825) og ’James Grieve’ (1890), fra Holland ’Belle de Boskoop’ (1856) og ’Elstar’ (1955), fra Tyskland ’Hol-steiner Cox’ (1920), fra USA ’Golden Delicious’ (1905) og ’Jonagold’ (1943), fra Australien ’Granny Smith’ (1868) og fra Canada ’Spartan’ (1926).
Guide til de gamle æblesorter
Også herhjemme er der historisk set kommet en del nye sorter til, bl.a. ’Filippa’ (1880) og ’Ingrid Marie’ (1936), mens Frankrig på sin side havde været tidligere ude med ’Grå Fransk Reinet’ (1653) og ’Rød Vinter Pigeon’ (1667).
Forslag til æblesorter, hvis du ønsker dig et godt, dansk æble:
’Discovery’. Moden fra sidst i august.
’Rød Ananas’. Moden i september.
’James Grieve’. Moden fra midten af september.
’Filippa’. Plukkes sidst i september.
’Elstar’. Plukkes i starten af oktober.
’Cox’s Orange’. Plukkes i starten af oktober.
’Ingrid Marie’. Plukkes sidst i oktober.
’Belle de Boskoop’. Plukkes sidst i oktober.
Paradisæble, Malus ’Hyslop’. Moden fra september.
6 Gode gamle æblesorter
1. ’Rødby Æble’ fra ca. 1830. Godt, saftigt spise- og madæble med en kraftig, fin, sød og krydret smag. Modner sidst i august og kan plukkes til helt ind i november. Plukkes så sent på året som muligt, bruges fra december til februar. Robust mod skurv, meldug og frugttræskræft.
2. ’James Grieve Lired’. Fint spiseæble, som bortset fra den røde farve er identisk med ’James Grieve’. Moden september-oktober. Har begrænset holdbarhed. Sundt, rigt bærende og hårdført træ.
3. ’Kronprins Frederiks Taffelæble’ stammer fra Ørslev Kloster ved Viborg, ca. 1913. Godt spise- og madæble med sød, vinagtig smag med kanelaroma. Sæson september-oktober. Meget hårdført og frugtbart træ, robust over for skurv og frugttræskræft, dog lidt følsomt over for meldug.
4. ’Cox’s Ponoma’ fra England 1825. Godt spise- og madæble, saftigt og velsmagende. Modner sidste halvdel af september.
5. ’Alsisk Citronæble’ er en gammel egnssort fra Als. Saftigt madæble med god, lidt syrlig smag. Modningstid fra oktober til jul.
6. ’Dobbelt Nonnetit’ stammer fra Tyskland og er kendt herhjemme fra 1795. ’Nonnetit’-æbler kaldes også ’Fla-skeæble’. Fint spiseæble med sød-syrlig smag og fast kød. Modner sidst i september og holder til december.
Stor guide: Sådan får du succes med dit æbletræ
Her kan du få fat i gamle æblesorter:
Pometet i Taastrup sælger i december podekviste til gamle æble- og pæresorter via deres hjemmeside. Her sæl-ges ikke grundstammer.
Frugtplanteskolen De Gamle Sorter sælger podekviste, grundstammer og udstyr til podning.
Podekviste, grundstammer og færdigpodede træer kan købes hos Blomstergården ved Viborg, 8830 Tjele.
Vil du gerne smage de gamle sorter, inden du planter, kan du gøre det flere steder i landet, bl.a. på Frilands-museet i Kgs. Lyngby, når de holder Gamle Sorters Dag.
Guide til de gamle æblesorter
Her er fire sunde og dejlige efterårsæbler, der er plukkemodne fra slut september, og som kan gemmes helt frem til jul.
En ny, sund sort, der er meget rigt bærende på et moderat voksende træ. Æblet er utrolig sprødt, og så er det overraskende saftigt. Æblerne er røde og modner fra sidst i september og kan gemmes nogle måneder.
En krydsning mellem ’Ingrid Marie’ og ’Filippa’. Som navnet siger, har det en fin aroma og er saftigt og smagfuldt både som spise- og madæble. Et stort æble, som modner fra begyndelsen af september og kan gemmes nogle måneder.
Et holdbart efterårsæble, der smagsmæssigt er en glimrende afløser for ’Cox Orange’, som kan være lidt svær at dyrke i private haver. ’Holsteiner Cox’ er spisemodent fra oktober og kan gemmes helt til marts/april. Det er et skønt spiseæble og yderst velegnet til mad.
Et middelstort, sundt træ, der er velegnet til økologisk dyrkning og ikke behøver megen udtynding. Det er et saftigt efterårsæble med god syrlig-sød smag og højt indhold af C-vitamin. Plukkes fra midt september til oktober og kan gemmes til jul.
Hvis du planlægger at høste og gemme mange æbler, så er det en god idé at have forholdene i orden. Du kan læse om, hvordan du forlænger holdbarheden på dine æbler. Her kan du desuden læse om hvordan du laver dine egne diy æblekasser.
Æblesorter med særlige smagsnuancer og aromaer
Der kan være mange forskellige årsager til at vælge en bestemt sort. Nogle gange handler det om at det skal være et godt gemmeæble, som dem herover, men andre gange handler det måske mere om at det skal være en æble-sort med en helt bestemt eller unik smag.
Her er eksempelvis seks forskellige smage, som sådan ikke har noget med æbler at gøre, men som findes i æbler.
Stikkelsbær findes i ’Løgæble’ og ’Annas æble’.
Stjernefrugt findes i ’Kronprins Frederiks Taffelæble’.
Melon findes i ’Sukkeræble’.
Muskat findes i ’Langeland Hvid Pigeon’.
Hasselnød findes i ’Kansleræble’.
Mandel findes i ’Rød Ananas’.
Kilde: 'Gode gamle æblesorter i haven' af faglig sekretær Maren Korsgaard og lektor Torben Bo Toldam-Andersen, Afgrødevidenskab, Institut for Plante- og Miljøvidenskab, Københavns Universitet.
Sådan beskærer du et æbletræ
Æblesorter med smukke blomster
Æbleblomster er jo helt fantastiske, når de blomstrer i forårs- og forsommertiden. Du kan dyrke sargentæble for blomsternes skyld — fx som en blomstrende hæk af sargentæble, Malus sargentii. Det kan ikke blive mere roman-tisk. Sargentæble har stærke grene og kan blive op til to-tre meter høj og lige så bred med blanke, grønne løvblade med savtakket rand. I sensommeren får sargentæble små, rønnebærstore, røde æbler, som fuglene gerne spiser. Løvet farves gult. Sargentæble er hårdfør og vindfør og trives bedst i sol og i ikke for let jord. Kan beskæres eller klippes efter blomstring og i vintermånederne.
Et udpluk af almindelige æblersorter listet alfabetisk.
Udpluk fra: Æbler, dyrkning og sundhedsvurderinger — af Margit og Villy Mougaard, Blomstergården (2015)
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik